Document ID: /roh_data/filtered/fineweb-2-filterrobots_roh.jsonl.gz/263

Bleras sfidas per Economiesuisse
- Mardi, 2.2.2016, 12:15, actualisà a las 12:39
La realisaziun da la refurma da l'imposiziun da taglia sin interpresas III e la concepziun da la strategia per l'energia 2050, quai è ils focus politics da Economiesuisse ils proxims mais.
Quai ha ditg il president da l'Uniun tetgala d'economia Heinz Karrer a chaschun da la conferenza da medias annuala. Ulteriuras tematicas da Economiesuisse vegnan ad esser il cumbat cunter las duas iniziativas «AVS plus» ed «Economia verda». E l'uniun tetgala d’economia beneventa l'intenziun dal Cussegl federal, da limitar l'immigraziun ord l'UE cun ina clausula da protecziun.
Plinavant ha la Economiesuisse publitgà in nov rapport davart l’infrastructura. Quel pretenda dapli concurrenza e vardad dals custs en connex cun il traffic, tar la posta e tar la telecommunicaziun
RR Novitads 12:00